ועדת העבודה, הרווחה והבריאות, כנסת 18, פרוטוקול מספר 250, 2010-03-10 09:15

חיים כץ: בוקר טוב.

חיים כץ: יום רביעי בשבוע, כ"ד באדר, 10.3.2010.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: הנושא: הצעת חוק שוויון זכויות לאנשים עם מוגבלות (תיקון מס' 7), התש"ע-2010.

חיים כץ: גברתי מהתמ"ת.

דבורה אליעזר: אני ממשרד התמ"ת.

דבורה אליעזר: בהמשך לפנייתם של ארגונים העוסקים בזכויות עובדים, בעיקר אקי"ם ופורום פת וכן פנייה של נציבות של נציבות שוויון זכויות לאנשים עם מוגבלות, אנחנו מבקשים להפוך את הוראת השעה שהיתה קיימת בסעיף 9, בקשר להבטחת ייצוג הולם לאנשים עם מוגבלות אצל מעבידים המעסיקים יותר מ-25 עובדים, אנחנו מבקשים להפוך את אותה הוראה שהיתה קיימת מזה 12 שנים להוראת קבע.

דבורה אליעזר: זה בעצם התיקון, הפיכה להוראת קבע.

דבורה אליעזר: באנו בדברים עם ארגוני מעבידים, ארגוני עובדים, ארגוני זכויות עובדים, משרדי ממשלה.

דבורה אליעזר: כולם בסופו של דבר הסכימו.

חיים כץ: אנחנו נעבור להקראה ואחר-כך אם יש למישהו סביב השולחן מה להגיד, הוא יוכל לגיד.

יעקובית ישפה: "הצעת חוק שוויון זכויות לאנשים עם מוגבלות (תיקון מס' 7), התש"ע-2010.

יעקובית ישפה: הוספת סעיף 9 – בחוק שוויון זכויות לאנשים עם מוגבלות, התשנ"ח-1998 (להלן – החוק העיקרי) אחרי סעיף 8 יבוא: 9.

יעקובית ישפה: (א) ראה מעביד כי בקרב עובדיו אין ביטוי הולם בנסיבות העניין, לייצוגם של אנשים עם מוגבלות (להלן – ייצוג הולם), יפעל לקידום הייצוג ההולם, לרבות ביצוע התאמות.

יעקובית ישפה: (ב) פעולות מעביד לפי סעיף זה, יכול שייעשו בתכנית אשר תכלול הוראות בדבר העדפת העסקתם, או קידומם של אנשים עם מוגבלות שהם כשירים לתפקיד או למשרה ושהם בעלי כישורים דומים לכישוריהם של מועמדים אחרים לתפקיד או למשרה.

יעקובית ישפה: (ג) שר התעשייה המסחר והתעסוקה, בהתייעצות עם הנציבות ועם ארגונים העוסקים בקידום זכויותיהם של אנשים עם מוגבלות, בהתאם לעקרונות היסוד של חוק זה ובאישור ועדת העבודה הרווחה והבריאות של הכנסת, רשאי – 1.

יעקובית ישפה: לקבוע הוראות משלימות, בין למקרה מסוים ובין לסוגי מקרים, בדבר חובות מעביד לפי סעיף זה, לרבות הוראות בדבר סוג המוגבלות או חומרת המוגבלות של אנשים שיש להעסיקם או לקדמם בעבודה; 2.

יעקובית ישפה: לקבוע הוראות בדבר חובת דיווח של מעביד על ביצוע פעולות לפי סעיף זה; 3.

יעקובית ישפה: לקבוע סייגים לחובות מעביד לפי סעיף זה.

יעקובית ישפה: (ד).

יעקובית ישפה: בסעיף זה – "מעביד – מעביד המעסיק יותר מ-25 עובדים, למעט המדינה או מעביד אחר שהוראות סעיף 15א לחוק שירות המדינה (מינויים) התשי"ט-1959, חלות עליו; "התאמות" – כהגדרתן בסעיף 8(ה).

יעקובית ישפה: 2.

יעקובית ישפה: סעיף 18 לחוק ה עיקרי – בטל.

יעקובית ישפה: "

חיים כץ: לפני שאנחנו מגיעים לדברי ברכה.

חיים כץ: יש למישהו משהו להעיר על הברכה הזאת?

דן כרמלי: דברי ברכה עם הערה קצרה.

דן כרמלי: אני סמנכ"ל איגוד לשכת המסחר.

דן כרמלי: לגבי סעיף 9ג.

דן כרמלי: אנחנו מבקשים, כדי ליצור באמת הצלחה והוצאה מן הכוח אל הפועל של ההוראות והתיקון הזה, להשלים את המשולש.

דן כרמלי: יש כאן שתי צלעות, מצד אחד שר התמ"ת, שהוסמך באמצעות התיקון הזה להתקין תקנות בעניין חובת מעבידים.

דן כרמלי: יש לנו את הארגונים העוסקים בקידום זכויותיהם של אנשים עם מוגבלויות, וחסר לנו רק ארגוני המעסיקים.

דן כרמלי: כל מה שאנחנו מבקשים, ואנחנו חושבים שזה ראוי וחבריי כאן לא יתנגדו לעניין, שההתייעצות תיעשה גם עם ארגוני המעסיקים, כאשר בסופו של יום זה לטובת העניין.

דן כרמלי: מה שלא נכפה ונעשה בהסכמה – אנחנו נמצאים בקשר רציף גם עם הנציבות וגם עם משרדי הממשלה.

דן כרמלי: העסקים מקבלים את זה בצורה יותר יפה.

דן כרמלי: זה יוצא מהכוח אל הפועל בצורה ראויה.

דן כרמלי: זאת לא חובת התייעצות אבל - - -

חיים כץ: אם זה בחוק, זאת חובה.

דן כרמלי: מאה אחוז וזה חשוב.

דן כרמלי: אני בטוח שגם אדוני היושב ראש לא יחלוק עלי בעניין.

חיים כץ: אני חולק עליך, שצריך להתייעץ איתכם.

חיים כץ: אנחנו נותנים לכם יותר מידי כוח.

חיים כץ: מה שיותר מידי, כבר לא טוב.

חיים כץ: צריך להיות במידה.

חיים כץ: נראה לי שאתם נסחפתם קצת, כך נראה לי.

דן כרמלי: אני חושב שלא תהיה כאן הסתייגות לא מצד נציגי הממשלה.

דן כרמלי: מדובר בהצעת חוק ממשלתית ואני אשמח ואודה שהדבר ייכנס פנימה.

חיים כץ: יש למישהו להעיר בעניין?

דבורה אליעזר: כעיקרון, משרד התמ"ת לא מתנגד לחובת ההתייעצות.

דבורה אליעזר: אנחנו ממילא מתייעצים בפועל.

דבורה אליעזר: בנוסף לכך, דברים שלא אמרתי קודם.

דבורה אליעזר: אני באמת מודה ליושב ראש שהביא את הצעת החוק במהירות הנדרשת.

חיים כץ: זה מיותר.

דבורה אליעזר: חשוב לי להגיד שהצעת החוק הזאת קיבלה פטור מחובת הנחה, הן לקראת הקריאה הראשונה והן לקראת הקריאה השנייה והשלישית, כך שאם הוועדה מאשרת היום את הצעת החוק, עוד היום אפשר להביא את הצעת החוק לאישור המליאה.

חיים כץ: אנחנו נעבור להצבעה בנוסח הקיים שהקראנו.

חיים כץ: אנחנו נמשיך להתייעץ עם לשכות המסחר, אבל זה לא יהיה כתוב בחוק.

דן אורן: לעניין של ההתייעצות.

דן אורן: כפי שאמרה חברתי - - -

חיים כץ: גם אתם לא מתנגדים?

דן אורן: לא מתנגדים ואני אגיד דבר יותר מזה, הפרק הזה - - -

חיים כץ: בוא תסביר לי מה קרה.

חיים כץ: אני יושב פה בוועדה הרבה מאוד ישיבות ואני רואה פה את המלחמה על כבוד השר הזה, שהשר ההוא לא יגיד, והשר ההוא, זה יהיה שר ראשון ופה פתאום – מה קרה?

דן אורן: לא הבנתי את ההערה של אדוני.

חיים כץ: שאתם מוותרים על חלק מהזכות שלכם לתבוע בלי חובת התייעצות, בלי לתת למישהו עוד "באפר" כזה.

חיים כץ: אתם רוצים את זה?

חיים כץ: לכם זה לא מפריע?

חיים כץ: אני חושב שאתם שוגים אבל מאחר וזאת הצעת חוק ממשלתית אני אכבד את רצונם, למרות שאני חושב שאתם שוגים.

דן אורן: בפועל, אדוני, זה לא כל-כך משנה, אבל כמו שאומרת חברתי - - -

חיים כץ: זה לא משנה היום, אני לא יודע מה יהיה מחר.

דן אורן: בכל חקיקת העבודה יש חובת התייעצות עם ארגוני עובדים ומעסיקים וזה בפועל מה שקורה.

חיים כץ: בסדר גמור.

נועה ביתן: אני רק רוצה לברך גם את משרד התמ"ת וגם את משרד המשפטים שהתגייסו ועשו מהר מאוד את כל התהליך.

חיים כץ: עכשיו גם את המעסיקים.

חיים כץ: אם הם חלק מהטריאו, תשמעי לי, תתחילי לברך אותם כי אני לא יודע מה יהיה מחרתיים.

קריאה: גם משרד האוצר.

נועה ביתן: אם יורשה לי להעיר, בנוגע להערות המשלימות - - -

קריאה: משרד האוצר הסכים לתיקון ואנחנו מודים לו.

נועה ביתן: בנושא להוראות המשלימות תרשו לי לומר ששתים עשרה שנה לא נקבעו הוראות משלימות.

נועה ביתן: אז לגבי חובת ההתייעצות עם המעסיקים, אני חושבת שכרגע זה לא בראש סדר העדיפויות, אלא יותר חשוב לקבוע את ההוראות - - -

חיים כץ: בטח לא נקבע הוראות משלימות היום.

איל לב ארי: אני רוצה להביא לתשומת לב הוועדה שכן חייבת חובת היוועצות עם המעבידים לגבי שני נושאים ספציפיים.

איל לב ארי: סעיף 17ד'(2) קובע בעצם חובת היוועצות עם ארגוני מעבידים ועם ארגוני עובדים לגבי תקנות בדבר השתתפות למימון ביצוע התאמות במקומות עבודה שיש בהם אנשים עם מוגבלות וגם לגבי מתן מקומות חנייה.

חיים כץ: ועכשיו יהיה לגבי הכול.

קריאה: זה לא לגבי הכול, זה מאוד ספציפי.

חיים כץ: אוקי, תכניס את זה.

חיים כץ: מי בעד הצעת החוק כפי שהוקראה, בתיקון של הכנסת ההתייעצות עם ארגוני המעבידים?

חיים כץ: הצבעה בעד – רוב נגד – אין נמנעים - אין

חיים כץ: פה אחד.

דן אורן: אם זה מעבידים אז זה גם ארגוני עובדים.

חיים כץ: ארגוני עובדים ומעסיקים.

חיים כץ: אם הם רוצים כך, שיהיה לנו כך.

חיים כץ: אנחנו מודים לחברי הוועדה ומודים לאלה שעשו את החוק ומודים לאלה שהביאו את הצעת החוק לוועדה להכנה לקריאה שנייה ושלישית, שתעלה למליאה.

חיים כץ: אני מקווה שהחוק יאושר במליאה בשבוע הבא.

דן אורן: יש אפשרות להעלות את זה היום למליאה?

דבורה אליעזר: קיבלנו פטור מחובת הנחה גם לקראת הקריאה השניה והשלישית.

חיים כץ: מאה אחוז, תודה רבה, הישיבה נעולה.